The Flying Burrito Bros av The Flying Burrito Bros

The Flying Burrito Bros er det tredje studioalbumet til den amerikanske countryrockgruppa The Flying Burrito Brothers, gjeve ut våren 1971. Før innspelinga for albumet kom i gang, vart Gram Parsons sparka frå bandet av Chris Hillman, og berre Hillman og «Sneaky» Pete Kleinow var då att som originale medlemmar i bandet. Som erstattar for Parsons, henta bandet inn den unge, ukjende musikaren Rick Roberts, som seinare vart frontmann i Firefall. Gitaristen Bernie Leadon slutta òg i bandet kort tid etter albumet kom ut for å bli med å skipe Eagles.

Vinteren 1970-1971 drog bandet i Sunset Studios for å spele inn det tredje albumet sitt. Jim Dickson var igjen produsent, assistert av Bob Hughes, og gruppa utvikla originale songar skrivne av Chris Hillman og Rick Roberts, i tillegg til ein song av Bob Dylan, «To Ramona». Fleire unytta opptak frå innspelinga kom seinare ut på fleire samlealbum etter bandet vart oppløyst. Kleinow slutta òg i bandet etter albumet kom ut, for å fokusere meir på studioinnspelingar for andre artistar.

Innhald

Medverkande
The Flying Burrito Brothers
 Rick Roberts - vokal, rytmegitar
 Chris Hillman - vokal, bass
 Sneaky Pete Kleinow - pedalsteelgitar
 Bernie Leadon - vokal, gitar, banjo
 Michael Clarke - trommer

Andre medverkande
 Earl P. Ball - piano
 Bob Gibson - gitar
 Mike Deasy - gitar

Produksjon
Produsent: Jim Dickson/Bob Hughes
Lydteknikarar: Lillian Davis Douma / Bob Hughes
Kunstnarisk leiar: Roland Young
Fotografi: Jim McCrary
Design: Chuck Beeson

Kjelder

Denne artikkelen bygger på «The Flying Burrito Bros (album)» frå ,  den 9. oktober 2020.  


Kategori:The Flying Burrito Brothers-album
Kategori:Musikkalbum frå 1971
Kategori:A&M Records-album
Kategori:Album spelte inn i Sunset Sound Recorders